അര്ജന്റീനയില് തടാകം പിങ്ക് നിറമായി മാറി പ്രദേശവാസികള് ആശങ്കയില് ട്രെല്യു : അര്ജന്റീനയില് തെക്കന് പാറ്റഗോണിയയില് കോര്ഫോ തടാകം പെട്ടെന്ന് പിങ്ക് നിറമായി മാറിയത് പ്രദേശവാസികളില് ആശങ്ക പരത്തുന്നു.കൂടുതല് പരിശോധന നടത്തിയപ്പോള് മത്സ്യ ഫാക്ടറികളില് ഉപയോഗിക്കുന്ന സോഡിയം സള്ഫൈറ്റ് എന്ന രാസവസ്തുവാണ് ഈ നിറത്തിന് പിന്നിലെന്ന് വിദഗ്ധര് കണ്ടെത്തി.മത്സ്യം കേടുകൂടാതെ സംരക്ഷിക്കാന് ഉപയോഗിക്കുന്ന ഈ രാസവസ്തുവാണ് മലിനീകരണത്തിന് കാരണമായതെന്നും ഇത് അപകടകരമാണെന്നും പരിസ്ഥിതി പ്രവര്ത്തകര് അറിയിച്ചു. കോര്ഫോ തടാകത്തിലേയ്ക്കും മറ്റ് ജലസ്രോതസ്സുകളിലേക്കും വെള്ളം എത്തിക്കുന്ന ചുബട്ട് നദിയിലേക്ക് ഈ മാലിന്യം ഒഴുക്കി വിടുന്നതാണ് കായലിന്റെ ഈ അവസ്ഥയ്ക്ക് കാരണമെന്നാണ് വിലയിരുത്തല്.ഈ നിറം മാറ്റം തടാകത്തെ മോശമായി ബാധിക്കില്ലെന്നും ഏതാനും ദിവസങ്ങള്ക്കുള്ളില് അത് അപ്രത്യക്ഷമാകുമെന്നും ചുബട്ട് പ്രവിശ്യയിലെ പരിസ്ഥിതി നിയന്ത്രണ മേധാവി ജുവാന് മൈക്കെലൗഡ് പറഞ്ഞു.